**Bestyrelsesmøde tirsdag d. 17. november 2020 kl. 19.03**

**Deltagere:** Lars, Frederik, Louise, Lennart, Rene, Benny, Alexander, Ulrik, Thomas B og Mads H

**Afbud:** Steen

**Referat**

1. **Godkendelse af referat fra bestyrelsesmødet d. 06/10/2020.**
2. **Økonomi**
	1. Perioderegnskab
		* Ikke bogført så meget siden sidste møde
	2. Forecast 2020 og budget 2021
		* Corona er årsag til at vi ikke får de budgetterede indtægter i Erhvervsklubben, da vi ikke kan lave arrangementer i Parken. Der er færre indtægter og færre omkostninger. Tilsammen vurderes resultatet for året at blive et underskud på omkring 50.000 – 85.000 kr.
		* Der har været større tilgang af medlemmer i efteråret end beregnet, hvilket er meget positivt.
		* Frederik og Mads kommer med oplæg til nye træneromkostninger til næste møde baseret på de informationer, der allerede foreligger. På samme møde kommer Frederik med 2. bud på et budget
	3. Opstilling af regnskab
		* Vores bogholder, Niels, har tilbudt at opstille klubbens regnskab forud for årsregnskabet. Det var der opbakning til i bestyrelsen.
3. **Ny sportslig leder for U12-2. senior**
	1. Benny forklarede om processen med at finde ny sportslig leder for ungdoms- og seniorholdene. Der var både interne og eksterne ansøgere. Der blev underskrevet en aftale med Peer F Hansen, mandag den 16. november 2020 med start 1. december 2020.
4. **FCK’s udmelding om fredagstræning i GVI**
	1. FCK har besluttet at lave fredags Skill træning i GVI for 2000 kr per deltager. Det er selvfølgelig op til FCK hvor de vil lægge sådanne initiativer, men som moderklub undrer det bestyrelsen at ingen i FCK har taget kontakt til klubben og forklaret årsagen til at lægge det i GVI, som er B1903s ’baghave’. Benny kontakter Sune i FCK for at høre nærmere.
5. **Bestyrelse i 2021/22**

På valg er: Frederik (kasserer), Lennart, Louise, Alexander og Steen (suppl.)

Steen ønsker ikke at genopstille og Louise, Lennart og Alexander overvejer deres.

1. **Nyt fra udvalgene**
	1. Status vedr. trænersituationen
		* Der mangler trænere på U17-1 fra nytår og der U17-2 mangler nu. Mads er i dialog, men vælger også at inddrage Peer.
		* Der er ansat ny U19-2 træner, der starter i denne uge
	2. Nyt vedr. Corona?
		* Nuværende restriktioner udløber den 22. november, så vi afventer nye udmeldinger
	3. Nyt vedr. lys på kunsten
		* GK mener fortsat at tidsplanen holder med opsætning i uge 50. Man regner med at det tager tre dage.
2. **Bestyrelsesmøder resten af året**

Forslag: 14/12 kl 17.30 med efterfølgende julemiddag – 11/1 – 4/2

GF: 23/2 2021

1. **Eventuelt**
	1. Mads er gået i gang med at undersøge mulighederne for at lave en multibane sammen med Olympia på området ud mod Lyngbyvej, hvor der i dag er en lille beton basketbane.
	2. Der har været nogle henvendelser fra klubber, der ønsker at invitere nogle af vores spillere til prøvetræning. Klubben har talt med familierne som beslutter sig for om de vil takke ja eller nej til tilbuddet.
2. **Bestyrelsens halve time**

Lars Hallgren Frederik Falck Louise Bøje Lennart Deramat

Rene Kristensen Benny Olsen Alexander Ledgaard Ulrik Marschall